VIIMSI VALLAVALITSUS

Transpordiamet

[info@transpordiamet.ee](mailto:info@transpordiamet.ee) Meie 26.05.2023 nr 10-10/2401

Detailplaneeringu kooskõlastamiseks esitamine: Viimsi vald, Pringi küla, kinnistute Rannavälja tee 2, Aasranna, Tüüri ja osaliselt Rannavälja tee

Tulenevalt Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktist 5 esitame Teile kooskõlastamiseks liigilt üldisematele planeeringutele vastava Viimsi vald, Pringi küla, kinnistute Rannavälja tee 2, Aasranna, Tüüri ja osaliselt Rannavälja tee detailplaneeringu.

Detailplaneeringuga moodustatakse üks ärikrunt, kaks elamukrunti, millest üks on ehitusõiguseta, ja üks teekrunt. Ärikrundile ja ühele elamukrundile määratakse ehitusõigus ühe põhihoone (vastavalt ärihoone krundil pos 1 ja üksikelamu krundil pos 2) ja ühe abihoone ehitamiseks. Mõlema krundi suurim lubatud ehitisealune pind on 200 m², suurim lubatud korruselisus on 2 ja põhihoone kõrgus 8,5 m. Abihoonete kõrgus on 5,0 m.

Detailplaneeringuga on piiritletud kruntide hoonestusalad, määratud on kruntide ehitusõigus ja põhilised arhitektuursed tingimused. Ühtlasi on detailplaneeringuga määratud ehitiste toimimiseks vajalike tehnovõrkude asukohad, juurdepääsud ja liikluskorralduse põhimõtted.

Kuivõrd planeeringuala külgneb riigiteega ja planeering hõlmab tegevusi riigitee kaitsevööndis palume Teid detailplaneering oma tegevusvaldkonda jäävates osades kooskõlastada

Detailplaneering (sealhulgas seletuskiri: 09.05.2023, põhijoonis: 05.05.2023 ja tehnovõrkude joonis: 08.05.2023) on kättesaadav aadressilt: <https://viimsivv-my.sharepoint.com/:f:/g/personal/anne_siitan_viimsivv_ee/EvnURQaU8bhFlgBRwvViJbMBsjLLlIJ4oXMwKS_TOova3w?e=PDIptU>

(allkirjastatud digitaalselt)

Merje Muiso

Planeeringute osakonna juhataja

Anne Siitan 602 8822; anne@viimsivv.ee